Vicente del Bosque
Vicente del Bosque González (rođen 23. decembra 1950) španski je nogometni trener i bivši nogometaš. Poznat po svojim igrama u madridskom Realu gdje je igrao na poziciji zadnjeg veznog, kao igrač je sa Realom pet puta osvajao La Ligu i Kup kralja četiri puta. Osam godina je bio selektor nogometne reprezentacije Španije. Jedini je trener koji je osvojio Evropsko, Svjetsko prvenstvo i Ligu prvaka. Evropsko i Svjetsko prvenstvo osvojio je sa Španijom 2012. u Ukrajini i Poljskoj i 2010. u Južnoafričkoj Republici, a Ligu prvaka sa Realom 2000. i 2002. godine. Smatra se jednim od najvećih i najuspješnijih nogometnih trenera svih vremena. Nedugo nakon što su Španci ispali s Evropskog prvenstva 2016. u Francuskoj, Del Bosque je podnio ostavku na mjesto selektora Španije.